Saša Lošić

Saša Lošić je bosanskohercegovački kompozitor i pjevač. Rođen je 19. jula 1964. godine u Banjoj Luci.

 Biografija 
Komponuje pop i etno muziku kao i muziku za pozorišne predstave (Romeo i Julija, Elvis de luxe, Limonada, Majka hrabrost, To ti je lajf), dokumentarne i igrane filmove. Član je grupe Plavi orkestar (autor, pjevač, aranžer), koju muzičke enciklopedije opisuju kao jedan od kulturnih fenomena osamdesetih koji su svojevremeno prodali 5 miliona ploča. Grupa je do danas zadržala svoju popularnost. Do sada je izdao 10 albuma i održao preko 2500 koncerata širom svijeta.

Pri stvaranju filmske muzike Saša Lošić je sarađivao sa brojnim talentovanim muzičarima i vokalnim solistima iz raznih dijelova Evrope, izmedju ostalih sa članovima grupe Terra Folk (najbolji svjetski etno band na takmičenju BBC-a u Velikoj Britaniji), Candan Ercetin (jednom od najpoznatijih pjevačkih zvijezda iz Turske), Vlatkom Stefanovskim (poznatim gitaristom iz Makedonije), Tanjom Zajc Župan (solisticom iz Slovenije), Josipom Andrićem (pijanistom iz Zagreba), Jovanom Kolundžijom (violinistom iz Beograda), Mustafom Šantićem (multi instrumentalistom iz grupe [[Mostar Sevdah Reunion), Makedonskom etno grupom ˝DD  synthesis˝ te vokalnim solistima Gertrudom Munitić, Usnijom Redžepovom, Tanjom Ribič, Jasnom Žalicom, Alenkom Vidrih, Lejlom Jusić, Severinom, Sabahudinom Kurtom, Radetom Šerbedžijom, Halidom Bešlićem, Šerifom Konjevićem, Dadom Topićem, Zdravkom Čolićem, Gazebom (Italija), Brankom Đurićem, Eminom Zečaj i brojnim drugim saradnicima.

 Saša Lošić Film Orkestar 
Na jubilarnom 10-om Sarajevo Film Festivalu, Saša je koncertima, koji su se održali u Narodnom pozorištu u Sarajevu, premijerno predstavio svoj novi Saša Lošić Film Orkestar. Ovaj muzički spektakl pod sentimentalnim nazivom Hotel Evropa je na koncertima u Sarajevu, Zagrebu i Ljubljani ugostio je legendarne vokalne soliste koji su svaki u svojoj muzičkoj formi, obilježili dekade prošlog vijeka, od 1950-ih pa sve do danas. Između ostalih na ovim koncertima su nastupili: Jasna Žalica, Hanka Paldum, Sabahudin Baho Kurt, Leo Martin, Krunoslav Slabinac, Pepel in kri, Mića Orlović, Magnifiko, Dado Topić, Kornelije Kovač, Halid Bešlić te brojni drugi gosti.

Pored najpopularnijih arija koje je Saša Lošić komponovao proteklih godina za teatarske predstave i filmove publika je imala priliku da čuje i potpuri naljepših zaboravljenih melodija sa ovih prostora.

Sa eminentnim sarajevskim i ljubljanskim džez muzičarima zajednoa sa članovima Narodnog orkestra Radiotelevizije Bosne i Hercegovine, ovaj udruženi ali stilski potpuno različit orkestar tvori globalno nov a opet tako tipičan Sarajevski zvuk. Upravo se vode pregovori za postavljanje teatarske predstave "Hotel Evropa" u Italiji.

 Opera 
Saša je autor muzike za turističku razglednicu (tv spot) Bosne i Hercegovine koja se emitira na CNN-u. Spot je realiziran u produkciji sarajevske produkcijske kuće Refresh. U koprodukciji SNG Nova Gorica i SSG Trieste, Saša završava rad na svojoj prvoj operi po Euripidovoj drami "Bakhantke". Ova balkanska opera će biti jedan od najvećih teatarskih događaja u Sloveniji. Pored poznatog režisera Vite Taufera, koreografa Matijaža Fariča, scenografa Samota Lapajnea u ovoj operi učestvuju i poznate slovenske i italijanske umjetnice (glumice, operne pjevačice, plesačice i instrumentalistke) a u jednoj od glavnih uloga tu je i slovenska pjevačica pop muzike Helena Blagne u ulozi majke Agave.

 Filmska muzika 
 Kot da nisam več otrok / 1994
 Duh velikih jezera / 1995
 Welcome to Sarajevo  / 1996 (song writer)
 Outsider / 1997
 Kraj doba neprijatnosti  / 1998
 Hop skip and jump / 1999 
 Jel´ jasno prijatelju / 2001  (song writer)
 Zvenenje v glavi / 2002  (nagrada za najbolju filmsku muziku, Portorož film festival, Slovenija , 2002)
 Gori vatra / 2003  (nagrada  za najbolju filmsku muziku, Davorin, Bosna i Hercegovina , 2004)
 Kajmak in marmelada / 2003
 Kod amidže Idriza / 2004  (nagrada  za najbolju filmsku muziku , ˝Davorin˝ , Bosna i Hercegovina , 2005)
 Sex, piće i krvoproliće / 2004 (omnibus) 
 Borderline lovers / 2005
 Ram za sliku moje domovine / 2005
 Prva plata / 2005
 Sve džaba / 2006 (song writer)
 1/2 kozarca riže / 2006
 Petelinji zajtrk / 2006 (post produkcija)
 To ti je lajf / 2006 (u produkciji)

 Vanjski linovi 
Petelinji Zajtrk 2007.  

Kategorija:Bosanskohercegovački muzičari
Kategorija:Bosanskohercegovački pjevači
Kategorija:Rođeni 1964.
Kategorija:Biografije, Banja Luka
Kategorija:Živi ljudi